Godkendelse af licitationsresultat og anlægsbevilling til udvidelse af 
servicefaciliteterne i Høst-Hallen 
Sagsfremstilling 
144.     Godkendelse af licitationsresultat og anlægsbevilling til udvidelse af 
servicefaciliteterne i Høst-Hallen - Åbent 
  
  
SAGENS INDHOLD 
I forbindelse med vedtagelsen af budget 2014-17 afsatte Byrådet 1.740.000 kr. til udvidelse af servicefaciliteterne i 
HØST-Hallen. I denne sag skal Byrådet godkende licitationsresultatet og godkende anlægsbevilling til udvidelse af 
servicefaciliteterne i HØST-Hallen. 
  
Der har været nedsat et byggeudvalg bestående af repræsentanter fra HØST IF, Hadbjerg Skole samt Teknik og 
Kultur. Det rådgivende ingeniørfirma Magnus Østergaard har været tilknyttet opgaven. Byggeudvalgets arbejde har taget 
udgangspunkt i Byrådets beslutning om udvidelse af HØST-Hallens servicefaciliteter indeholdende to 
omklædningsrum, toiletter, rengøringsrum og redskabsrum. 
  
I forbindelse med udvidelsen af servicefaciliteterne har HØST IF fremsat flere forskellige projektidéer. Af hensyn til 
overskueligheden præsenteres de forskellige projektidéer indledningsvist. 
  
HØST IF havde i forbindelse med budgettet fremsendt forslag om at udvide HØST-Hallen med fire omklædningsrum, 
et større redskabsrum, sidde- og ståpladser i hallen samt et motions- og aktivitetsområde mv. HØST IF tilkendegav 
derfor, at foreningen ønskede at bidrage med medfinansiering på 500.000 kr. til projektet for at få mulighed for at 
etablere sidde- og ståpladser og fire omklædningsrum i stedet for to. Derudover har foreningen sideløbende med 
byggeudvalgets arbejde forsøgt at finde yderligere finansiering til etablering af motions- og aktivitetsområde og 
udvidelse af café-området. 
  
For at imødekomme HØST IF’s ønsker har byggeudvalget i samarbejde med Magnus Østergaard skitseret to etaper i 
byggeriet med henblik på at undersøge muligheden for senere at udvide café-området og etablere et motions- og 
aktivitetsområde. Derfor har den udbudte opgave også været opdelt i to dele.  
  
Etape 1 bestående af: (HØST IF medfinansierer 500.000 kr.) 
· fire omklædningsrum 
· fire toiletter 
· rengøringsrum 
 
Byråd 
26. august 2014 
Sagsnr. 710-2013-
77589 
Dok.nr. 710-2014-
187114 
Sagsbehandler 
DPMETK 
  
Tidl. politisk behandling 
  
Forventet sagsgang 
KF-U, TM-U, ØK, BY 
Lovgrundlag 
  
· redskabsrum 
· flytning af dele af ydermuren for at give bedre plads til tilskuere i hallen 
  
Etape 2 bestående af: (HØST IF finder yderligere finansiering udover 500.000 kr.) 
· udvidelse af café-området 
· et motions- og aktivitetsområde 
  
Udbuddet vedr. etablering af servicefaciliteterne er gennemført ved underhåndsbud. Teknik og Kultur har sammen 
med rådgiveren udvalgt fire relevante entreprenører hjemmehørende indenfor og udenfor [adresse]. Der 
er modtaget tilbud fra alle indbudte entreprenører. [adresse], Joakim Dam og Tom Friis, vandt licitationen, 
idet den laveste pris var valgt som kriterium.  
  
Licitationsresultatet viste dog, at det ikke er muligt at realisere HØST IF’s ønske om det fulde omfang af etape 1 
trods foreningens egenfinansiering på 500.000 kr. Det har heller ikke vist sig muligt for HØST IF at skaffe 
finansiering til realisering af etape 2. Prisen for etape 1 og 2 er henholdsvis 2.718.900 kr. og 1.490.000 kr.  
  
På baggrund af licitationsresultatet har byggeudvalget besluttet at reducere projektet, så det svarer til det projekt, 
som Byrådet afsatte midler til, indeholdende to omklædningsrum, toiletter, rengøringsrum og redskabsrum. HØST IF 
bidrager derfor ikke med 500.000 kr. i medfinansiering, men reserverer pengene til en eventuel senere udvidelse. I 
projektet er det dog udover det, som Byrådet afsatte midler til, muligt at imødekomme HØST IF’s ønske om at 
etablere bedre plads til tilskuere i hallen. [adresse] har beregnet en ny pris på 1.400.000 kr. til 
byggesum for det reducerede projekt. Skitser til udvidelsen af servicefaciliteterne er vedlagt dagsorden. 
  
Udvidelsen sker efter BR 2015 og er skitseret således, at HØST IF’s ønske om på sigt at etablere flere 
omklædningsrum og et motions- og aktivitetsområde kan realiseres, såfremt foreningen kan finde finansiering hertil.  
  
VURDERING 
Teknik og Kultur vurderer, at det skitserede er i overensstemmelse med det, Byrådet besluttede i forbindelse med 
budget 2014-17. Teknik og Kultur anbefaler derfor, at Byrådet godkender licitationsresultatet og de deraf følgende 
vedlagte skitser på projektet. Anlægsbevillingen på 1.740.000 kr. foreslås godkendt.  
  
Under forudsætning af, at Byrådet godkender licitationsresultatet og godkender anlægsbevillingen, forventes 
byggeriet påbegyndt 1. september 2014, og det forventes at stå færdigt i december 2014. Arbejdet søges 
tilrettelagt, så det ikke bliver nødvendigt at lukke hallen i løbet af byggeperioden. 
  
INDDRAGELSE/KOMMUNIKATION 
Byggeudvalget har afholdt syv møder om udvidelsen af servicefaciliteterne i HØST-Hallen. Derudover har Teknik og 
Kultur holdt møder med Høst IF og Had-bjerg Skole om forudsætninger og vilkår i forbindelse med udvidelsen, 
herunder HØST IF’s medfinansiering i projektet. 
  
ØKONOMISKE KONSEKVENSER 
Udvidelsen af servicefaciliteterne skal som udgangspunkt ske inden for det afsatte beløb på 1.740.000 kr. Projektet 
er budgetteret til i alt 1.780.000 kr. Dermed mangler der finansiering på 40.000 kr., hvis beløbet til uforudsete 
udgifter skulle blive brugt. 
  
  
Beløb 
Dagmar Jensen  
1.400.000 kr. 
Rådgiverhonorar 
245.000 kr.  
Uforudsete udgifter  
100.000 kr. 
Isabella Østergaard  
35.000 kr. 
I alt 
1.780.000 kr. 
  
HØST IF ønsker, at udvidelsen realiseres med de præsenterede skitser og vil derfor gerne bidrage med 
medfinansiering på op til 40.000 kr. netto, hvis der opstår uforudsete udgifter, som betyder, at projektet overskrider 
de afsatte 1.740.000 kr. HØST IF har tidligt i processen fremsendt dokumentation for medfinansiering på 500.000 
kr., såfremt det havde været muligt at realisere det større projekt.  
  
Ifølge momsbekendtgørelsens skal Favrskov Kommune aflevere 17,5 % af HØST IF’s eventuelle medfinansiering til 
den kommunale momsudligningsordning. Det betyder, at såfremt HØST IF skal medfinansiere 40.000 kr. i projektet, 
skal foreningen reelt betale ca. 48.500 kr.  
  
INDSTILLING 
Teknik- og kulturdirektøren indstiller til Byrådet: 
  
1. At licitationsresultat og skitser for udvidelse af servicefaciliteter i HØST-Hallen godkendes. 
2. At der godkendes en anlægsbevilling på netto 1.740.000 kr. som finansieres af det afsatte rådighedsbeløb i 
Budget 2014-17. 
  
BESLUTNING 
  
Kultur- og Fritidsudvalget, 11. august 2014: 
Fraværende: Andreas Rasmussen, Ebbe Jakobsen 
  
Indstilles godkendt. 
  
Teknik- og Miljøudvalget, 14. august 2014: 
Fraværende: Ingen 
  
Indstilles godkendt. 
  
Økonomiudvalget, 19. august 2014: 
Fraværende: Ingen 
  
Indstilles godkendt. 
  
Bilag 
  
  
  
  
Byråd, 26. august 2014: 
Fraværende: Andreas Rasmussen 
  
Godkendt. 
Evt. medfinansiering fra HØST If 
-40.000 kr. 
I alt 
1.740.000 kr. 
Plantegning af tilbygning - Udvidelse af 
servicefaciliteterne i [adresse] 
Oversigtstegning - Udvidelse af 
servicefaciliteterne i [adresse] 
710-2014-176541 
